પૂજ્ય મા પાસેથી જ્ઞાન અને આશીર્વાદ લીધા પછી મેં જોયુંકે ઓચિંતો મારો ક્રોધ ઓછો થવા લાગ્યો હતો. મેં અને મારી પત્ની બન્નેએ અમારા ઘરે નિયમિત સત્સંગ (વીસીડી જોવી,અથવા દાદાવાણી કે આપ્તવાણી વાંચવી) શરુ કર્યો. હું સતત પૂજ્ય દાદાશ્રીને પ્રાર્થના કરતો, કે મને નિરંતર જાગૃતિમાં રહેવાય એવી શક્તિ આપો. આ પ્રાર્થનાએ મને ખૂબ મદદ કરી. એક વર્ષ પછી મેં સામાયિક કરવાના શરુ કર્યા અને મને એના અદભૂત પરીણામ મળ્યા. પૂજ્ય દાદાશ્રીની કૃપાથી હવે હું આખા જગત પ્રત્યે નિર્દોષ દ્રષ્ટિ કેળવવાનો પ્રયત્ન કરું છું. છેલ્લા એક વર્ષમાં મારા આખા કુટુંબે પૂજ્ય મા અને પૂજ્ય દીપકભાઈ પાસેથી જ્ઞાન લીધું છે.